Det skriver Fagbladet 3F. Den 20-årige maskinførerelev Mads Godtfredsen er tilkendt erstatningen fra sin tidligere arbejdsgiver Fredsø Maskinstation på Mors efter arbejdsgiveren i juli 2010 opsagde uddannelsesaftalen med ham. Efterbetalingen kommer, efter at arbejdsgiveren indgik et forlig med maskinførereleven og 3F.  Mads Godtfredsen lagde sammen med 3F sag an imod Rasmus Vestergaard, der ejer Fredsø Maskinstation, fordi elevens uddannelsesaftale blev opsagt uberettiget, for et manglende uddannelsesbevis og for manglende løn. Ifølge en opgørelse fra 3F har Mads Godtfredsen arbejdet mere end 52 timer om ugen over en periode på fire måneder. - Arbejdsgiveren skal ikke sætte unge mennesker til at arbejde og køre med store maskiner i så mange timer, som vores medlem har gjort her. Det er uhørt og sundhedsskadeligt, siger Morten Fischer-Nielsen, der er forhandlingssekretær ved 3F. Ejeren af Fredsø Maskinstation, Rasmus Vestergaard, vedgår overfor 3F, at den tidligere elev arbejdede i mange timer for maskinstationen. - Jeg er utilfreds med forliget. Det er mange penge at betale. Men jeg var nødt til at betale, når 3F går så voldsomt ind i en sag, siger Rasmus Vestergaard. Mads Godtfredsen har siden oplevelsen forsøgt at finde en ny elevplads, men der er endnu ikke lykkedes ham.

Referat:
En 20-årig maskinførerelev får 42.500 i erstatning fra en maskinstation på Mors, som uretmæssigt fyrede eleven.